Järgmised seitse aastat töötab (kujundab, läbistab, äratab) vaim juba täiesti seesmiselt. Põhiline tegevusväli asub inimese hinges. Mina asub seesmiselt elama inimese tundeellu. Inimese tunne individualiseerub. 10-aastane inimene tunneb end individuaalsena, muust maailmast eraldi eksisteerivana. 3-aastase jaoks on mina vaid mõte, kuid mitte veel tunne. Tundes on 3-aastane veel osa oma ümbrusest ja ümbrus osa temast. See inimvaimu seesmusse  varjatud tegevus hammastevahetuse ja murdeea vahelisel perioodil tekitab palju mõistmatust ja vigu kaasaegses pedagoogikas. Koolieelsel perioodil on last palju kergem mõista ja vaistlikult õigesti kasvatada. Põhikooliiga aga jääb täiskasvanuile raskesti mõistetavaks ja see iga koormatakse üle paljude patustamistega inimarengu suhtes.